Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 390

2. Szakmai gyakorlat B) Ötvös (aranyműves) és C) (ezüstműves) A gyakorlat területén a jelölt legyen képes: — a gyakorlati munka elvégzéséhez szükséges kézi- és gépi szerszámok szakszerű használatára, — fa- és egyéb alakítószerszámok elkészítésére, — réz- és nemesfémötvözetek megmunkálására, daraboló és alakító fűrészelés, reszelés, fúrás, hajlítás, forrasztás, kalapálás, hengerlés, húzás magas szintű, szakszerű elvégzésére, — díszműtárgyak alkatrészeinek elkészítésére, összeállítására, kézi kivitelezésére modell, rajz, esetleg fantázia alapján, — fémek hőkezelésére, — munka- és környezetvédelmi előírások betartására. 2001/87. szám D) Ötvös (cizellőr) A jelölt legyen képes: — a gyakorlati munka elvégéséhez szükséges kézi- és gépi szerszámok szakszerű használatára, — ütő-, alakítószerszámok elkészítésére, — a munkadarab rögzítésére, szurokba ágyazására, — alapműveletek (fűrészelés, reszelés, kalapálás, domborítás, forrasztás) elvégzésére, — minták, motívumok, növényi, állati, emberi alakzatok szakszerű előrajzolására, — domborító, cizellőrszerszámok helyes kiválasztására, használatára, — réz- és nemesfémötvözetek megmunkálására, — sík, domború és üreges, valamint tömör tárgyak cizellálására, — fémek hőkezelésére, felületkikészítésére, — munka- és környezetvédelmi előírások betartására. E) Ötvös (drágakőfoglaló) A jelölt legyen képes: — a gyakorlati munka elvégzéséhez szükséges kézi- és gépi szerszámok szakszerű használatára, — alapműveletek (fűrészelés, reszelés, fúrás, domborítás, húzás, forrasztás), elvégzésére, — foglalószerszámok elkészítésére, — réz- és nemesfémötvözetek megmunkálására, — foglalatok (hajlított, karmos, ékszer) készítésére, — vésők használatára, — drágakövek fajtáinak, tulajdonságainak ismertetésére, azok elkészítésére, — drágaköveknek ékszerek és egyéb tárgyak foglalataiba történő szakszerű befoglalására, — fémek hőkezelésére, felületkikészítésére, — munka- és környezetvédelmi előírások betartására. F) Ötvös (lánckészítő) A jelölt legyen képes: — a gyakorlati munka elvégzéséhez szükséges kézi- és gépi szerszámok szakszerű használatára, — alapműveletek (fűrészelés, reszelés, fúrás, hajlítás, hengerlés, húzás, forrasztás) elvégzésére, — segédszerszámok önálló méretezésére, elkészítésére, — réz- és nemesfémötvözetek megmunkálására, — ékszerláncok alkatrészeinek készítésére, ezek összeállítására, kivitelezésére, szakszerű javítására, — fémek hőkezelésére, felületkikészítésére, — munka- és környezetvédelmi előírások betartására. IV. A szakképesítés vizsgakövetelményei

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes